पाकिस्तान की विवादित टिकटॉक स्टार हरीम शाह के निकाह की खबर ने हलचल मचाई हुई है। अजीब बात ये है कि हरीम दावा कर रही हैं कि उन्होंने सिंध प्रांत के पाकिस्तान पीपुल्स पार्टी के एक विधायक से निकाह किया है लेकिन ये विधायक कौन है, इस बात पर वह मुँह खोलने को तैयार नहीं हैं। नतीजन प्रांत के सभी विधायकों की शामत आई है। सबके हाथ और घड़ियाँ चेक हो रही हैं।
 अब ट्विटर पर अलग-अलग विधायकों की तस्वीर शेयर करके कहा जा रहा है कि शायद वह हरीम के शौहर हों। कुछ लोग इसे टिकटॉक स्टार का पब्लिसिटी स्टंट भी बता रहे हैं। बता दें कि इसी साल फरवरी में हरीम शाह ने इंस्ट्राग्राम पर वीडियो शेयर कर पाकिस्तान पीपुल्स पार्टी के चीफ बिलावल भुट्टो के प्रति अपने प्यार को स्वीकार किया था। इसके अलावा वह मुफ्ती अब्दुल कवि को कैमरे के सामने थप्पड़ मारने के चलते भी चर्चा में आई थी।
 हरीम ने प्रधानमंत्री इमरान खान के सबसे करीबी मंत्री शेख रशीद के ऊपर अश्लील बातचीत करने का आरोप लगाकर भी तहलका मचाया था। इसके अलावा अभी जल्द ही शाह को पाकिस्तानी विदेश मंत्रालय के कॉन्फ्रेंस रूम में बैठे देखा गया था। इसका हल्ला इसलिए मचा था क्योंकि यह वही कमरा था, जहाँ पाकिस्तान के वरिष्ठ राजनयिकों की बैठक होती है।
 उल्लेखनीय है कि जियो न्यूज से बात करते हुए हरीम शाह ने शादी को लेकर खुलासा किया था। उन्होंने बताया था कि उनके शौहर एक नामी व्यक्ति हैं और पीपीपी के मेंबर और प्रांतीय मंत्री भी हैं। उन्होंने दावा किया कि उनके पति की पहले भी एक शादी हो चुकी है और सिंध की राजनीति में भी उनका ऊँचा कद है। इस समय पाकिस्तान पीपुल्स पार्टी (पीपीपी) की कमान पूर्व प्रधानमंत्री बेनजीर भुट्टो के बेटे बिलावल के हाथों में है।
 जब शाह से उनके शौहर की पहचान के बारे में पूछा गया तो उन्होंने कहा, "मैं एक सीधी-सादी लड़की हूँ, लेकिन मेरे पति पहले से ही शादीशुदा हैं। वह अपनी पहली पत्नी को मना लेंगे, फिर हम एक हफ्ते के भीतर उनके नाम और अपनी शादी का ऐलान कर देंगे। " उन्होंने शो में बताया कि वो जल्द ही अपने प्रशंसकों के साथ कार्यक्रम की तस्वीरें साझा करेंगी। हरीम का यह भी कहना था कि केवल उनके करीबी दोस्त ही इस निकाह के बारे में जानते हैं। पीपीपी चीफ बिलावल भुट्टो ने उनकी शादी अटेंड नहीं की थी। लेकिन एक वरिष्ठ महिला नेता वहाँ जरूर आई थी। दोनों 4 जुलाई को तुर्की जाने वाले हैं। वहाँ से लौटकर वह सारी घोषणा करेंगे।
 
पाकिस्तान की विवादित टिकटॉक स्टार हरीम शाह के निकाह की खबर ने हलचल मचाई हुई है। अजीब बात ये है कि हरीम दावा कर रही हैं कि उन्होंने सिंध प्रांत के पाकिस्तान पीपुल्स पार्टी के एक विधायक से निकाह किया है लेकिन ये विधायक कौन है, इस बात पर वह मुँह खोलने को तैयार नहीं हैं। नतीजन प्रांत के सभी विधायकों की शामत आई है। सबके हाथ और घड़ियाँ चेक हो रही हैं। अब ट्विटर पर अलग-अलग विधायकों की तस्वीर शेयर करके कहा जा रहा है कि शायद वह हरीम के शौहर हों। कुछ लोग इसे टिकटॉक स्टार का पब्लिसिटी स्टंट भी बता रहे हैं। बता दें कि इसी साल फरवरी में हरीम शाह ने इंस्ट्राग्राम पर वीडियो शेयर कर पाकिस्तान पीपुल्स पार्टी के चीफ बिलावल भुट्टो के प्रति अपने प्यार को स्वीकार किया था। इसके अलावा वह मुफ्ती अब्दुल कवि को कैमरे के सामने थप्पड़ मारने के चलते भी चर्चा में आई थी। हरीम ने प्रधानमंत्री इमरान खान के सबसे करीबी मंत्री शेख रशीद के ऊपर अश्लील बातचीत करने का आरोप लगाकर भी तहलका मचाया था। इसके अलावा अभी जल्द ही शाह को पाकिस्तानी विदेश मंत्रालय के कॉन्फ्रेंस रूम में बैठे देखा गया था। इसका हल्ला इसलिए मचा था क्योंकि यह वही कमरा था, जहाँ पाकिस्तान के वरिष्ठ राजनयिकों की बैठक होती है। उल्लेखनीय है कि जियो न्यूज से बात करते हुए हरीम शाह ने शादी को लेकर खुलासा किया था। उन्होंने बताया था कि उनके शौहर एक नामी व्यक्ति हैं और पीपीपी के मेंबर और प्रांतीय मंत्री भी हैं। उन्होंने दावा किया कि उनके पति की पहले भी एक शादी हो चुकी है और सिंध की राजनीति में भी उनका ऊँचा कद है। इस समय पाकिस्तान पीपुल्स पार्टी की कमान पूर्व प्रधानमंत्री बेनजीर भुट्टो के बेटे बिलावल के हाथों में है। जब शाह से उनके शौहर की पहचान के बारे में पूछा गया तो उन्होंने कहा, "मैं एक सीधी-सादी लड़की हूँ, लेकिन मेरे पति पहले से ही शादीशुदा हैं। वह अपनी पहली पत्नी को मना लेंगे, फिर हम एक हफ्ते के भीतर उनके नाम और अपनी शादी का ऐलान कर देंगे। " उन्होंने शो में बताया कि वो जल्द ही अपने प्रशंसकों के साथ कार्यक्रम की तस्वीरें साझा करेंगी। हरीम का यह भी कहना था कि केवल उनके करीबी दोस्त ही इस निकाह के बारे में जानते हैं। पीपीपी चीफ बिलावल भुट्टो ने उनकी शादी अटेंड नहीं की थी। लेकिन एक वरिष्ठ महिला नेता वहाँ जरूर आई थी। दोनों चार जुलाई को तुर्की जाने वाले हैं। वहाँ से लौटकर वह सारी घोषणा करेंगे।